Оқу ісінің меңгерушісі: Жармуханов А.К

Күні: 5.10.2016 Сынып: 6 «а», «ә» Пәні: Қазақ тілі

**Сабақтың тақырыбы: Біріккен сөздердің емлесі**

**Сабақтың мақсаты:**

**Білімділік:** Оқушыларға біріккен сөздердің емлесі туралы түсінік беру;

**Дамытушылық:** Оқушыларға жаттығу, талдау жасату арқылы ойларын дамыту;

**Тәрбиелік:** тілді құрметтеуге, сауатты сөйлеуге, тәрбиелі болуға үйрету.

**Сабақтың түрі:** жаңа білімді меңгеру
**Сабақтың өту әдісі:**
**Сабақ көрнекілігі:** Тақырыпқа арналған сызба, кеспе карточкалар

**І.Ұйымдастыру кезеңі**.

**«Сәлемдесу» ойыны:** Қазір біз сендермен ойын ойнаймыз, қимылды жылдам жасауларың керек. «Бастаймыз» деген белгі бергенде, мен қалай амандасу керек екенін айтамын, сонда сендер бір-біріңмен тез-тез амандасасыңдар. Әр адаммен әртүрлі амандасасыңдар. Сонымен, көзбен... қолмен... құлақпен... тіземен... йықпен... өкшемен... арқамен.

**ІІ.Үй тапсырмасын сұрау.**

38-бет: 59-жаттығу. 54-бет: 43-жаттығу.

**Сұрақ-жауап:**

1.Біріккен сөздер дегеніміз не? (ережесі мысалы)

2.Кіріккен сөздер дегеніміз не? (ережесі, мысалы)

3.Біріккен сөздерге қандай атаулар жатады?

**І топ: ІІ топ: ІІІ топ:**

|  |  |  |  |  |  |
| --- | --- | --- | --- | --- | --- |
| Бет  | Қағар  | Шаң  | Аралық  | Жаратылыс  | Сөз  |
| Тоқым  | Күйер  | Алып  | Гүл  | Ақ  | Шаш  |
| Тоғыз  | Құмалақ  | Ай  | Сорғыш  | Еш  | Тану  |
| Темір  | Ашар  | Халық  | Сурет  | Сұлу  | Қашан  |
| Жан  | Жол  | Фото  | Сатар  | Баспа  | Сақал  |

**І топ: ІІ топ: ІІІ топ:**

|  |  |  |
| --- | --- | --- |
| Аң,құс,жәндік атаулары:  | географиялық атаулар: (жер,су аттары) | кісі аттары: |
|  |  |  |

**ІІІ.Жаңа тақырып:** **Біріккен сөздердің емлесі**

 Біріккен сөздердің емлесін естеріңде сақтаңдар, әсіресе дыбыстық өзгеріске түскен біріккен сөздердің жазылуын жақсы білу өте маңызды.

|  |
| --- |
| **Біріккен сөздердің емлесі** |
| **1.Біріккен сөздердің түбір тұлғалары сақталып, бірге жазылады.** | **2.Біріккен сөздердің әрбір тұлғасы дыбыстық өзгеріске түскен қалыпта жазылады.** | **3.*Еш, бір, әр, кей, әлде* деген сөздер есімдіктермен бірігіп жазылады.****Ал жеке тұрып, зат есімдердің анықтауышы ретінде жұмсалғанда, бұл сөздер олардан бөлек жазылады.** |
| *Мысалы: Талдықорған, Ақтау, шекара, көкқұтан, бірқыдыру,т.б.*  | *Мысалы: Қарагоөз –Қаракөз емес, сөйткендіктен –солай еткендіктен емес, жаздыгүні- жаздың күні емес. Ашудас-ашутас емес, сөйтіп –солай етіп емес.*  | *Мысалы: Ешкім, бірталай, әрқашан, әлдекім, кейбіреу,т.б.**Еш адам, кей жерде, бір мектепте, әр оқушы, кей кезде.* |

**ІV.Оқулықпен жұмыс.**

**60-жаттығу**. Алдымен зейін қойып қарап алып, оқулық бетін жауып, берілген сөздерді еске түсіріп, жазып шығыңдар. Қандай түбірлерден тұрғанын анықтаңдар.

*Ендігәрі, шаңсорғыш, итмұрын, қарақат, бесаспап, баспасөз, мектепшілік, онкүндік, итбалық, Оқжетпес, Жекебатыр, жезтырнақ, шотаяқ, қарашірік, дүниетаным.*

**61-жаттығу.** Өздерің қалаған газет, журнал материалдарынан пайдаланып біріккен сөздерді жазыңдар. Өздерің тапқан сөздердің жазылу емлесін есте сақтаңдар.

**62-жаттығу.** Берілген мәтіннен біріккен сөздерді көшіріп жазыңдар. Біріккен сөздер туралы өз пікірлеріңмен бөлісіңдер.

***Біріккен сөздер:*** *Сарыарқа, Көкшетау, Ұлытау, Қызыларай, Ақсорақ, Қарқаралы, Шыңғыстау, Қособа, Баянауыл, Желтау, Ерейментау, Бурабай, Торайғыр, Жасыбай,*

**V.Сабақты бекіту**. Сұрақ –жауап: біріккен сөздердің емлесін айту.

**VІ.Үйге тапсырма:** 40-бет .63-жаттығу.

 56-бет.47-жаттығу.